Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: többször módosított 1995. évi XXXIX. törvény 7. § (4) bekezdése szerinti, és e törvény mellékletében meghatározott, tartós állami tulajdonban maradó társaságok (a továbbiakban: Célszervezetek) célszerinti mûködtetése.
Paragraph Index: 298

i) A Kuratórium szükség szerint ülésezik, azonban negyedévenként egy alkalommal köteles ülést tartani. A Kuratórium határozatképes, ha az ülésen legalább hat tagja jelen van, kivéve a 10. j) pont második bekezdésében szabályozott ügyeket, amelyekben akkor határozatképes a Kuratórium, ha legalább 7 tagja jelen van, határozatait nyílt szavazással, a j) pontban foglaltak kivételével, egyszerû szótöbbséggel (50%+1 szavazat) hozza. Szavazategyenlõség esetén az elnök szavazata dönt. A Kszt. 8. §-ának (1) bekezdése szerint a Kuratórium határozathozatalában nem vehet részt az a személy, aki vagy akinek közeli hozzátartozója [Ptk. 685. § b) pont], élettársa (a továbbiakban együtt: hozzátartozó) a határozat alapján — kötelezettség vagy felelõsség alól mentesül, vagy — bármilyen más elõnyben részesül; illetve a megkötendõ jogügyletben egyébként érdekelt. Nem minõsül elõnynek a közhasznú szervezet cél szerinti juttatásai keretében a bárki által megkötés nélkül igénybe vehetõ nem pénzbeli szolgáltatás. A Kuratórium üléseire tanácskozási joggal a Felügyelõ Bizottság elnökét meg kell hívni. A Kuratórium ülései nyilvánosak. A nyilvánosság indokolt esetben a jogszabály által speciális védelem alá tartozó jogok védelme érdekében (személyiségi jog védelme, adatvédelem, üzleti titok megõrzése) kizárható a Kuratórium egyedi határozatával. A zárt ülésrõl a Kuratórium az egyes napirendi pontok elfogadásával egyidõben egyszerû szótöbbséggel határoz.

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes